Shaq nezaustavljiv u dresu Miamija (20/12/04) - 2004-12-20
Bivši Laker dao 27 koševa u utakmici protiv Orlando Magica
Shaquille O'Neal sve bolje pokazuje sve svoje potencijale u Miamiju, koji je doveo do 15 pobjeda u dosadašnjem toku natjecanja. Najnovija pobjeda, sinoć, ubilježena je protiv lokalnog suparnika, Orlando Magica, sa 117 prema 107. Sam Shaq ubacio je 27 koševa, ali je još petorici suigrača pomogao da ubace dvoznamenkasti broj pogodaka. Kod Orlanda, Steve Francis je dao 31 koš, Cuttino Mobley 22, a Grant Hill 20. Utah Jazz je izgubio 14 od zadnjih 18 utakmica, a 9 je poraza nanizano otkako je Andrej Kirilenko ozlijeđen. Posljednji poraz dogodio se sinoć protiv New York Knicksa, ali vrlo tijesno: 93 prema 94. Među Jazzerima, najduže su na parketu bili Matt Harpring i Raja Bell, koji su i ubacili 21, odnosno 20 koševa. Gordan Giriček je bio na terenu samo 4 minute i ostao bez pogodaka. Evo i ostalih rezultata: Toronto Raptorsu su bez Vincea Cartera bili znatno oblji od New Jerseya Netsa, isto tako bez Cartera, koji će za njih tek zaigrati. Poraz Netsa sa 99 prema 110. Sacramento Kingsi su dočekali New Orleans Hornetse i solidno ih isprašili: 107 prema 71. Memphis Grizzlies su pobijedili Los angeles Clipperse u gostima sa 92 prema 82.